Video Proiect fascinant al unor tineri români: tururi virtuale 3D ale muzeelor şi caselor memoriale
Au învăţat peste mări şi ţări ca să promoveze frumuseţea satului tradiţional de acasă. Este vorba de câţiva tineri români, care au pus pe picioare un proiect prin care vor să arate unei lumi întregi minunăţiile din ţara noastră. Convinşi că satul românesc trebuie descoperit, aceştia oferă gratuit tururi virtuale 3D ale muzeelor şi caselor memoriale.
Ionuţ şi Nicoleta au crescut în liniştea satului românesc şi - poate tocmai de aceea - ştiu ce au de oferit turiştilor. Aşa că au strâns alături de ei o mână de prieteni cu acelaşi vis şi s-au pus pe treabă. Cosmin este unul dintre ei. Şi el a trăit peste hotare, în Scoţia, iar acum este cel care surprinde în fotografii 3D minunăţia locurilor din ţara noastră.
Platforma care promovează satul românesc are deja disponibile 70 de tururi virtuale ale muzeelor din Moldova, Dobrogea şi Muntenia.